**REFERAT FRA FYLKESLEDERMØTE I SAMFUNNSVITERNE 2. APRIL 2020**

**Tid:** 2. april 2020 kl. 14.00-16.00

**Sted:** Digitalt møte via Teams

**Fra hovedstyre** Merete Nilsson, leder

Erik F. Øverland, nestleder

**Fra fylkesstyrene:** Jo Vegard Aardal, Agder
Anne Laukli, Vestfold og Telemark
Jens Martin Vesterås, Innlandet
Jan-Eivind Jenssen, Vestland
Anna Jensberg, Nordland
Line Næstby Tideman, Oslo
Nils G. Indahl, Viken
Karine Nordbø, Viken
Elin Svendsen, Rogaland
Andreas Holm Bakke, Troms og Finnmark
Christen Torvik, Trøndelag

**Forfall:** Lia Ciobanu Andresen, Møre og Romsdal

**Sekretariatet**: Gunn Elisabeth Myhren, generalsekretær

Torun Høgvold Enstad, referent, sekretariatet

Mandana Zeinali Maragheh, sekretariatet

Vidar Berglund, sekretariatet

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Åpning v. leder Merete Nilsson**Leder ønsket velkommen og orienterte om at møtet er et informasjons- og planleggingsmøte, da agendaen måtte endres pga. at tredagerssamling ikke var mulig.

Under presentasjonsrunden kom det fram at de fleste fylkesavdelingene, med unntak av Troms og Finnmark og Rogaland, ikke hadde gjennomført årsmøter hittil. Viken har etablert et interimstyre med tre representanter fra det gamle fylkesstyret i Oslo/Akershus, samt ett medlem fra fylkesstyret i Østfold.

**Sak 1-20 Godkjenning av innkalling og dagsorden**

Innkalling og dagsorden ble godkjent.

**Sak 2-20 Orienteringer**

Leder og nestleder orienterte om følgende saker:

Styrets arbeid hittil i perioden:

* Styreopplæring
	+ Gjennomgang av instrukser som er vedtatt (disse ligger på foreningens nettside)
	+ Styrets arbeid med handlingsplan for perioden
* Ny studentutvalgsleder: Njål Benkestoch Kjølholdt Gustavsen fra Universitetet i Bergen. Studentobservatør til hovedstyret for 2020: Shienna Forus. Disse to vil jobbe tett sammen for å fremme studentpolitiske saker.
* Arbeidsgrupper og utvalg er prolongert for 6 mnd/første halvår 2020. Det vil bli sendt ut invitasjoner til alle medlemmer om å melde sin interesse for å delta i de ulike utvalgene og arbeidsgruppene etter påske. Hovedstyret vil fatte vedtak om nedsettelse på sitt møte 20. mai.
* Erik Øverland informerte om PREMISS 2020 hvor arbeidsgruppa for samfunnspolitikk og samfunnsansvar har planlagt aktuelle tema. Fylkeslederne ble oppfordret til å ta kontakt med arbeidsgruppen for samfunnsansvar og samfunnspolitikk om de ønsket noen av temaene i PREMISS 2020 til sine lokale arrangement.
* Informasjon fra Akademikerne:
	+ Vedtatt et policy-dokument for klima og miljø som ligger på nettsidene
	+ Sysselsettingsutvalget del II, et partssammensatt utvalg hvor hovedorganisasjonen sitter inn. Leder i Akademikerne, Kari Sollien, deltar fra Akademikerne. Det er nedsatt en egen styringsgruppe bestående av representanter fra styret, samt en administrativ arbeidsgruppe bestående av representanter fra medlemsforeningenes sekretariater. Samfunnsviternes leder er en del av styringsgruppen, og Lilja Mosesdottir fra vårt sekretariat deltar i den administrative arbeidsgruppen. Arbeidet er nå satt på vent som følge av korona-situasjonen.
	+ EØS-saken: Akademikerne følger arbeidet til granskningskommisjonen, og det er etablert en kontakt med sentrale tillitsvalgte i Akademikerne i NAV.
	+ Akademikerprisen 2020: Det er kommet invitasjon til å nominere kandidater. Fylkesstyrene ble oppfordret til å sende inn forslag til kandidater innen måndeskiftet april/mai. Styret skal behandle innkomne nominasjoner på sitt styremøte 20. mai. Prisen deles ut på Akademikernes høstkonferanse 21. oktober.
	+ Corona-situasjonen:
		- Arbeids- og sosialdepartementet er nøye med å holde hovedorganisasjonene informerte og oppdaterte.
		- Justis- og beredskapsdepartementet har det overordnede koordineringsansvaret, sektorprinsippet gjelder fortsatt
		- Møter i arbeidslivs- og pensjonspolitisk råd (ALPR) ukentlig, hvor hovedorganisasjonene er representert. I tillegg kommer møter i regjeringens kontaktutvalg.
		- Mandag 30.03. ble det gjennomført et «samsnakkingsmøte» for styret og observatørene fra alle medlemsforeningene i Akademikerne. Der ble det tatt opp fra flere foreninger at det er bekymringsfullt at LO i media representerer hele arbeidslivet sammen med NHO, mens ingen av de andre hovedsammenslutningene får komme på. Det ble understreket at Akademikerne derfor må fortsette å jobbe hardt for å bli synlige på andre måter og for å prøve og komme på i media. Det ble også gjennomført en statusoppdatering fra alle medlemsforeningene. Det er særlig medlemsforeninger med mange selvstendige næringsdrivende og medlemmer i privat sektor som merker de største økonomiske konsekvensene. Det er også store utfordringer for foreningene innen helsesektoren.

**Nytt fra sekretariatet:**

Generalsekretæren informerte om følgende:

* De fleste i sekretariatet jobber på hjemmekontor. Det avholdes daglige ledergruppemøter og avdelingsmøter.
* Sekretariatet holder åpent mandag-onsdag i påsken.
* Det foreligger ingen handlingsplan fra hovedstyret foreløpig, men sekretariatet jobber mye med daglig drift og utviklingsoppgaver, blant annet knyttet til karriereveiledning og kursvirksomhet
* Det er stor pågang fra medlemmene inn til arbeidslivsavdelingen, selv om Samfunnsviterne er forholdsvis skjermet fra permitteringer fordi de aller fleste medlemmene jobber i offentlig sektor. Foreningen har pr. i dag 40 permitterte medlemmer. Det er iverksatt særskilte tiltak for arbeidsledige, permitterte og selvstendige næringsdrivende. Det er gitt kontingentfritak i tre måneder samt forsterket karriereveiledning ved hjelp av en ekstern konsulent, Knut Roppestad
* Alle foreninger i Akademikerne har måtte legge om sine møter og aktiviteter til digitale løsninger. Dette fremskynder pågående digitale prosesser i Akademikerne, og det forsøkes nedsatt en egen digitale arbeidsgruppe i Akademikerne for å vurdere felles digitale løsninger for OU-kurs.
* Sekretariatet jobber en del med tilpasninger av personvern/GDPR både for nettsidene og eksterne parter. Det vil derfor bli utarbeidet egne retningslinjer for aksept og taushetserklæring for blant annet Min side.
* Personvern og videokonferanser er en utfordring, normal møtekultur blir skjøvet til side ved at folk tar opptak av digitale møter, f.eks. i drøftingsmøter. Det anbefales derfor å starte alle digitale møter med å si at det forutsettes at det ikke tas opptak, da dette vil sette den tillitsbaserte møtekulturen Norge på spill.
* Lønnsoppgjøret er utsatt til høsten. Hovedstyret har delegert fullmakt til å vedta Samfunnsviternes krav til arbeidslivsutvalget, som har behandlet kravene, og disse ble sendt over til Akademikerne før koronakrisen inntraff. Hva som skjer til høsten vet vi ikke, men det er ikke sannsynlig at det blir et kraftfullt lønnsoppgjør.

**Sak 3-20: Hvordan styrke fylkesavdelingenes arbeid, aktiviteter og politisk påvirkning**

Leder orienterte om følgende:

 **Organisasjonsutvikling:**

* Hovedstyret er pålagt av landsmøtet 2019 å jobbe videre med organisasjonsutvikling i perioden.
* Viktig å ivareta føringer fra landsmøtet:
	+ Vedtatte planer og satsingsområder for perioden
	+ Øvrige føringer:
* Styrke arbeidet lokalt i fylkesavdelinger, fylkesstyrer og lokallag.
* Økt aktivitet for medlemmene lokalt
* Nye fylker
* Fortsatt fokus på økt medlemsvekst
* Digitalisering
* Videre arbeid med organisasjonsutvikling
* Foreningen har gjennomført et stort arbeid i forrige periode og har en rapport fra organisasjonsutvalget.
* Sammen med fylkesledermøtet må hovedstyret finne fram til en felles forståelse for hva som er utfordringsbilde og komme fram til hvordan vi skal jobbe videre sammen i perioden. Denne diskusjonen må nå tas på samlingen til høsten.
* Leder ba fylkeslederne om å tenke igjennom til neste samling til høsten om de ønsker møtepunkter med hele hovedstyret som en del av prosessen for videre arbeid med organisasjonsutvikling eller om de ønsker kun at leder og nestleder skal delta i dette arbeidet med, utgangspunkt i vedtatte instruks.
* Fylkesleder i Rogaland, Elin Svendsen, kommenterte at det er viktig at en i denne prosessen betrakter alle ledd i organisasjonen som en forening. Polarisering i diskusjonene bør unngås.
* Fylkesleder i Trøndelag, Christen Torvik, kommenterte at han støtte Elin Svendsens kommentar og ønsket også å foreslå at det settes ned en liten gruppe fra fylkeslederne som ser på rapporten fra organisasjonsutvalget for å se hva en kan bygge videre på i dette arbeidet.

**Praktisk tilrettelegging av arbeidet i fylkesavdelingene**

Generalsekretæren og assisterende generalsekretær orienterte om følgende:

Sekretariatet har jobbet med å finne forslag til løsninger som både tilrettelegger for politiske og medlemsbasert aktiviteter i fylkene. Det har i tråd med landsmøtets bestillinger vært fokusert på digitale løsninger, men digitale løsninger kan kombineres med fysiske møteplasser ved eventuelt å danne nettverk i de delene av fylkene hvor det er en del medlemmer.

Sekretariatet håper at digitale møter og møteplasser kan fremme økt deltakelse på alle arrangementer i regi av fylkesavdelingene. Sekretariatet mener det er viktig med løsninger som gir alle medlemmene like muligheter til å delta både i politiske organ og i medlemsaktiviteter er viktig for å øke tilknytningen til de nye fylkesavdelingene. Erfaringen viser at store avstander hindrer medlemmene fra å delta på arrangementer i fylkes regi.

* Digitale arrangementer avholdt fra sekretariatet har i stor grad generert god deltakelse.
* For å fremme økt medlemsaktivitet oppfordres det til aktiviteter på tvers av fylkesgrensene. Dette lar seg enkelt gjøre ved bruk av digitale verktøy.
* Sekretariatet bruker Teams, og om ikke lenge vil vi kunne ta i bruk Teams Stream. Sekretariatet benytter i tillegg webinarplattformen GoToWebinar.
* Sekretariatet anbefaler at det benyttes en gratisutgave av teams, evt. det verktøyet man har tilgang til, for å avholde styremøter, og evt. årsmøter. Det anbefales videre at GoToWebinar benyttes for større arrangement. Sekretariatet kan bistå med all teknisk arrangering.
* Sekretariatet ser nærmere på eventuelle lisenser, både i forhold til kostnader, personvern og enkel håndtering lokalt etter hvert.

Bistand til drift av fylkesavdelingene:

Kontaktperson for fylkesavdelingene i sekretariatet er Mandana Z. Maragheh, som nås på fylkesavdelinger@samfunnsviterne.no og tlf. 902 79 492.

Min side inneholder blant annet:

* Oversikter for hver fylkesavdeling med oversikt over de største samlingene av medlemmer innenfor et mindre geografisk område.
* Tilgang for fylkeslederne til å hente ut lister over medlemmer i eget fylke. Det anmodes her om å følge rutiner for håndtering av personvernreglene, som også er tilgjengelig på Min side.
* Oversikt over digitale hjelpemidler for styremøter og medlemsaktiviteter.

Tilgjengelig informasjon og fylkeslederguiden på Min side.

* Søknad om økonomiske midler til møter og arrangementer; vi foreslår å videreføre det forenklede søknadsskjemaet som ble sent ut til fylkeslederne før jul, der man søker om midler til ett og ett arrangement.
* Sekretariatet ber om at eventuelle henvendelser til fylkesstyret om lønns- og arbeidsrelaterte spørsmål som tidligere videresendes til sekretariatets bistandsmail bistand@samfunnsviterne.no.

Se vedlagte powerpointpresentasjon for nærmere informasjon om hva det ble informert om.

Fylkesledermøtet som denne uken skulle vært avholdt i Berlin, flyttes til høsten. Foreløpig dato er satt til 3.-4. september i Oslo. Endelig dato vil bli fastsatt og informert om når korona-krisen er over.